Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 664

6. a reflexiót irányító kérdések. Az elsõ négy fejezet a fejlesztendõ képességeket sorolja fel és rendszerezi. Az ötödik fejezet már a tananyagról szól. Az itt felsorolt tartalmi elemek azonban semmiképpen nem tekinthetõk tantervi témáknak: különbözõ témákhoz kapcsolódhatnak, és feldolgozásuk a tananyag kiválasztásának s elrendezésének különbözõ modelljei keretében történhet meg. Az utolsó fejezet olyan – egyértelmûen nem megválaszolható és a filozófiai gondolkodás felé is utat nyitó – kérdéseket fogalmaz meg, amelyeket az adott szakaszban a gondolkodásfejlesztés középpontjába kell állítani. A többi fejezettõl eltérõen itt nincs átfedés az egyes szakaszok között: ez azonban csak annyit jelent, hogy a képzési szakaszok központi kérdéseit fogalmaztuk meg, amelyek természetesen más képzési szakaszokban is relevánsak lehetnek.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes